Groepe ondersteuners kom apart die hof in | Netwerk24
Groepe ondersteuners kom apart die hof in
Ondersteuners van Jacobs probeer toegang verkry tot die oorvol hofkamer. Foto: Rick Marais
- Vervolg van bladsy 1.
Luidens ooggetuies het ’n onderonsie tussen Weise, ’n subkontrakteur, en Jacobs die dag van die skietvoorval uitgebreek toe Jacobs en sy suster in ’n vullisdrom vir skroot gesoek het.
Luidens ooggetuies is Jacobs eers deur Weise met ’n stok geslaan en gesteek, waarna hy (Jacobs) ’n baksteen opgetel het en toe deur Weise geskiet is.
Die hof was Dinsdag aanvanklik só volgepak deur ondersteuners van Weise dat Jacobs se ondersteuners nie plek kon kry nie. Hulle het ook geweier om die hofsaal gedurende die teepouse te verlaat soos hofprotokol in die Worcester-hof vereis. Ná die pouse het Jacobs se ondersteuners by die deure ingestroom en in die gangetjies gestaan.
Damons het ook getuig dat die beskuldigde na die “gevaar” toe is en dat hy nooit probeer het om die konfrontasie te vermy nie. Mia het Damons gevra of hy al self die toneel waar die skietvoorval plaasgevind het, besoek het, waarop hy ontkennend geantwoord het. Onder kruisondervraging het dit ook aan die lig gekom Damons het nog nie sekere ooggetuies se verklarings afgeneem nie.
Landdros Alethea Ford het die borgtogaansoek tot 7 Augustus uitgestel sodat Mia sy kruisondervraging van Damons kan voortsit.